recursal/SuperWikiNEXT-32B huggingface dataset:
**சோலார் இம்பல்ஸ்-1** HB-SIA விமானம்
சோலார் இம்பல்சு-2/HB-SIB விமானம்
பெர்ட்ராண்ட் பிக்கார்டு எழுதிய நூல்
**பெர்ட்ராண்ட் பிக்கார்டு** (Bertrand Piccard) (பிறப்பு: 1 மார்ச் 1958) சுவிட்சர்லாந்து நாட்டு மனநல மருத்துவரும் மற்றும் வான் கப்பல் (Hot air balloon) ஆராய்ச்சியாளரும் ஆவார். 1 மார்ச் 1999ஆம் ஆண்டில், பிரியன் ஜோன்ஸ் என்ற வானோடியுடன், வெப்பக் காற்று பலூனில் (Hot air balloon) (வான் கப்பல்) உலகை வலம் வந்தவர்.

சுவிட்சர்லாந்து, லூசன்னா நகரில் பிறந்தவர். இவரது தாத்தா அகஸ்டி பிக்கார்ட் வான் கப்பலை ஓட்டும் கலையில் நிபுனர். இவரது தந்தை ஜாக்கியுஸ் பிக்கார்ட் ஆழ்கடல் ஆராய்ச்சியாளர்.. சோலார் இம்பல்ஸ் எனும் நிறுவனத்தின் தலைவர் மற்றும் விமானி ஆவார்.

விமானியானா ஆண்ட்ரே போர்ஸ்பெர்க் உடன் இணைந்து, 13 ஆண்டு கால ஆய்வு முடிவில் எவ்வித எரிபொருள் இல்லாமல் சூரிய ஆற்றலால் மட்டுமே இயங்கும் சோலார் இம்பல்சு-2 விமானத்தை வடிவமைத்துள்ளார்.

9 மார்ச் 2015 முதல் இவ்விமானத்தை  ஆண்ட்ரே போர்ஸ்பெர்க்கும் தாமும் மாற்றி மாற்றி ஓட்டி, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.

இதனையும் காண்க
--------------

* சோலார் இம்பல்சு-2

மேற்கோள்கள்
-----------

1. ↑  Linda Shiner (17 September 2009). "First Around the World". *Air&Space Magazine*.
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-03-30 அன்று பார்க்கப்பட்டது.
3. ↑  "first round-the-world solar flight". 2015-01-20 அன்று மூலம் பரணிடப்பட்டது. 2015-03-30 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பெர்ட்ராண்ட் பிக்கார்டு***   
என்பதின் ஊடகங்கள் உள்ளன. 

* Bertrand Piccard's Web site பரணிடப்பட்டது 2005-02-05 at the வந்தவழி இயந்திரம்
* Bertrand Piccard's CV பரணிடப்பட்டது 2012-07-12 at the வந்தவழி இயந்திரம்
* Article in *Popular Mechanics* பரணிடப்பட்டது 2006-04-13 at the வந்தவழி இயந்திரம்
* Solar Impulse Web site
* Speech by Bertrand Piccard on TED Website
* Swiss Adventurer Launches Quest to 'Fly Forever', National Geographic, March 6, 2015

| Persondata |
| --- |
| Name | பிக்கர்ட், பெர்ட்ராண்டு |
| Alternative names |  |
| Short description | சுவிட்சர்லாந்து நாட்டு வான் கப்பல் ஆராய்ச்சியாளர் மற்றும் மன நல மருத்துவர் |
| Date of birth | 1 மார்ச் 1958 |
| Place of birth |  |
| Date of death |  |
| Place of death |  |
ஜப்பானில் பிறந்த **ஜூன்கோ டாபி** (Junko Tabei) 10வயதாக இருக்கும் போதே மலையேறும் பயிற்சியில் சேர்ந்தார். ஜப்பானில் உள்ள நாசுமலை சிகரத்தில் ஏறுவதற்கு பயிற்சி பெற்றார்.
டோக்கியோ அருகில் உள்ள ஷோவா பெண்கள் பல்கலைக்கழகத்தில் ஆங்கில இலக்கிய பட்டம் பெற்றார். படிக்கும் போதே மலையேறும் கிளப் ஒன்றில் உறுப்பினராக சேர்ந்தார். 1969ம் ஆண்டில் பெண்கள் மலையேறும் கிளப் தொடங்கினார். இதற்கு ஜப்பான் பெண்கள் மலையேறும் கிளப் என்று பெயரிட்டார்.
திருமணத்துக்கு பின்னர் கணவருடன் இணைந்து பல சிகரங்களில் மலையேறும் பயிற்சிகளை மேற்கொண்டார். ஜப்பானில் உள்ள புஜி மலை உள்ளிட்ட சில உயரமான சிகரங்களில் ஏறி பயிற்சி பெற்றார். சுவிஸ் ஆல்ப் மலை சிகரங்களில் உள்ள மாட்டர்ஹார்னிலும் மலையேறும் பயிற்சி பெற்றார்.
பல பயிற்சிகளின் காரணமாக 1972ம் ஆண்டு ஜப்பானின் மிகச்சிறந்த மலையேறும் பெண் பயிற்சியாளர் என்ற பெயரை பெற்றார். இதையடுத்து ஜப்பானில் இருந்து வெளிவரும் யோமியுரி நாளிதழ் மற்றும் நிகான் தொலை காட்சி ஆகியவை இணைந்து ஜப்பானில் உள்ள பெண்கள் மலையேறும் குழுவை எவரஸ்ட் சிகரத்துக்கு அனுப்ப முடிவு செய்தன. ஜூன்கோ டாபி உட்பட 15 பெண்களை தேர்வு செய்தனர். இதற்காக அவர்களுக்கு கடுமையான பயிற்சிகள் அளிக்கப் பட்டன.
1975ம் ஆண்டின் தொடக்கத்தில் காத்மாண்டுவுக்கு அனுப்பப்பட்டனர். அங்கு உள்ளூரை சேர்ந்த 9 பேரை வழிகாட்டிகளாக அழைத்துக்கொண்டனர்.
1953ஆம் ஆண்டு எவரஸ்ட் சிகரத்தை அடைந்த எட்மண்ட் இல்லரி, டென்சிங் நோர்கே ஆகியோர் சென்ற வழியில் பெண்கள் குழுவினர் எவரஸ்ட் சிகரத்தை நோக்கி சென்றனர்.
மே மாதம் எவரஸ்ட் சிகரத்தில் 6 ஆயிரத்து 300 மீட்டர் உயரத்தை அடைந்து அந்த பகுதியில் கூடாரம் அமைத்து தங்கியிருந்தனர். அப்போது அந்த பகுதியில் தீடீரென பனிப்பாறைகள் சரிந்தன. எல்லா பெண்களும் பனிப்பாறைக்கு அடியில் புதைந்து போயினர். ஜூன்கோ டாபியும் சுயநினைவை இழந்து விட்டார். அந்த சமயத்தில் ஒரு வழிகாட்டி ஜூன்கோ டாபி உள்ளிட்ட பெண்களை மீட்டார். அதன் பின்னர் 12 நாள் கழித்து ஜூன்கோ டாபி மட்டும் 1975ம் ஆண்டு இதே நாளில் எவரஸட் சிகரத்தை அடைந்தார்.
இதைதொடர்ந்து மேலும் பல சாதனைகளை செய்தார். இப்போது 61வயதாகும் இவர் வயதுகாரணமாக மலையேறும் சாதனைகளை குறைத்துக்கொண்டார்.
**பங்கஜ் ஆசுவால்** *(Pankaj Oswal)* இவர் ஓர் இந்தியத் தொழிலதிபராவார். *இவர் பர்ரப் ஹோல்டிங்ஸ் லிமிடெட்* என்ற நிறுவனத்தின் தலைவரும் நிர்வாக இயக்குநருமாக இருந்தார். இது ஆத்திரேலியாவின் பெர்த்தை தளமாகக் கொண்ட நிறுவனமாகவும், உலகின் மிகப்பெரிய திரவ அமோனியா உற்பத்தி நிறுவனங்களிலும் ஒன்றாகும்.  ஆசுவாலுக்கு 3 பில்லியன் அமெரிக்க டாலருக்கும் அதிகமான சொத்து உள்ளது.

தனிப்பட்ட வாழ்க்கை
------------------

பங்கஜ் இந்தியாவில் வளர்ந்து மணிப்பால் தொழில்நுட்பக் கழகத்தில் படித்தார். பட்டம் பெற்ற பிறகு, இவர் தனது தந்தையின் பல நிறுவனங்களில் பணியாற்றினார்.  இவர் ராதிகா என்பவரை மணந்தார். இத்தம்பதியருக்கு இரண்டு மகள்கள் உள்ளனர்.

சர்ச்சை
-------

தனியார் ஜெட் விமானங்கள், படகுகள், சொகுசு கார்கள் மற்றும் பெர்த்தில் உள்ள சுவான் ஆற்றில் ஒரு 'தாஜ்மகால்' கட்டியமைத்தல் ஆகியவற்றுக்கு நிதியளிப்பதற்காக பர்ரப் ஹோல்டிங்சிடமிருந்து 150 மில்லியன் டாலர் மோசடி செய்ததாக பங்கஜ் மற்றும் இவரது மனைவி மீது குற்றம் சாட்டப்பட்டது. அனைத்து வழக்குகளும் 2016 இல் இவர்களுக்கு சாதகமான முடிவாக வந்தன. 

2016 ஆகத்தில், பங்கஜ் மற்றும் ராதிகா ஆசுவால் ஆகியோர் தங்கள் பர்ரப் உர வணிகம் தொடர்பாக ஏஎன்இசட் வங்கிக்கு எதிரான வழக்கைத் தீர்த்துக் கொண்டனர். 

தாங்கள் இந்தியவைச் சேர்ந்தவர்கள் என்ற காரணத்தால் ஏஎன்இசட் ஊழியர்கள் தங்களிடம் முறைகேடாக நடந்து கொண்டதாக ஆசுவால்கள் குற்றம் சாட்டியிருந்தனர்.  ஏஎன்இசட்டின் முன்னாள் தலைமை அதிகாரி கிறிஸ் பேஜ் தன்னை உடலால துன்பப்படுத்தியதாகவும் தங்கள் பங்குகளை விற்க கையெழுத்திடுமாறும் கட்டாயப்படுத்தினார் என்றும் ஆசுவால் குற்றம் சாட்டினார். இது இவர்களின் பங்குகளை கட்டாயமாக விற்க வழிவகுத்தது.  திருமதி ஆசுவால் தானும் தனது கணவரும் சிறைக்குச் செல்லவேண்டும் என்றும் உத்தரவாதத்தில் கையெழுத்திடாவிட்டால் தங்களது குழந்தைகள் அனாதைகளாக ஆவார்கள் என்று மிரட்டியதாகவும் ஏஎன்இசட்டின் தலைமை சட்ட ஆலோசகர் மீது குற்றம் சாட்டினார். 

திரு மற்றும் திருமதி ஆசுவாலுக்கு பர்ரப் உர வணிகத்தை கையகப்படுத்தியதற்காக ஏஎன்இசட் ஒரு வெளியிடப்படாத தொகையை வழங்கியது.

குறிப்புகள்
-----------

1. ↑  "About Burrup Holdings Ltd". Ibisworld.com.au. 31 March 2009. 8 நவம்பர் 2011 அன்று மூலம் பரணிடப்பட்டது. 4 January 2012 அன்று பார்க்கப்பட்டது.
2. ↑  Business Information Agency. *ASIA Major Manufacturers*. Business Information Agency. பக். 220 item 4003. பன்னாட்டுத் தரப்புத்தக எண்:978-1-4187-8517-8.. பார்த்த நாள்: 4 January 2012.
3. ↑  Victoria Laurie. "Meet the Oswals".. பார்த்த நாள்: 4 January 2012.
4. ↑  Danckert, Sarah (2016-08-18). "Oswals, ANZ agree to in principle settlement" (ஆங்கிலம்). 2016-08-19 அன்று பார்க்கப்பட்டது.
5. ↑  Danckert, Sarah (2016-08-18). "Oswals, ANZ agree to in principle settlement" (ஆங்கிலம்). 2016-08-19 அன்று பார்க்கப்பட்டது.
6. ↑  Danckert, Sarah (2016-08-18). "Oswals, ANZ agree to in principle settlement" (ஆங்கிலம்). 2016-08-19 அன்று பார்க்கப்பட்டது.
7. ↑  Danckert, Sarah (2016-08-18). "Oswals, ANZ agree to in principle settlement" (ஆங்கிலம்). 2016-08-19 அன்று பார்க்கப்பட்டது.

வெளி இணைப்புகள்
---------------

* Pankaj Oswal Official Blog
அசாமின் தேயிலைத் தோட்ட பழங்குடியினரின் ஜுமெர் நடனம் 
**ஜூமெர்** அல்லது **ஜூமர்** (Jhumair) என்பது இந்திய மாநிலங்களான பீகார், சார்க்கண்டு, சத்தீசுகர், ஒடிசா மற்றும் மேற்கு வங்காளம் ஆகிய பகுதிகளிலிருந்து வந்த ஒரு இந்திய நாட்டுப்புற நடனமாகும்.   இது சோட்டா நாக்பூர் பிராந்தியத்தின் பழங்குடியினர் அல்லாத சதான் இன மக்களின் நாட்டுப்புற நடனமாகும்.    இது அசாமின் தேயிலைத் தோட்ட சமூகத்தினரிடையே மிகவும் பிரபலமானது.

வரலாறு
------

 பீம்பேட்காவில் இடைக் கற்காலத்தைச் சேர்ந்த நடனக் கலைஞர்களின் ஓவியங்கள்
ஜுமெர் ஒரு பழங்கால நாட்டுப்புற நடனமாகும். பீம்பேட்கா பாறை வாழிடங்களின் இடைக் கற்கால ஓவியங்களில் இதே போன்ற நடனம் காணப்படுகிறது.

செயல்திறன்
----------

ஜுமெர் என்பது அறுவடை மற்றும் பண்டிகைகளில் நிகழ்த்தப்படும் ஒரு சமூக நடனமாகும்.  நடனம் பெரும்பாலும் திறந்த வெளிகளில் நிகழ்த்தப்படுகிறது. தோல், மந்தர், பன்சி, நகரா, தாக் மற்றும் செனாய் போன்ற பாரம்பரிய இசைக்கருவிகள் பொதுவாக பயன்படுத்தப்படுகின்றன.

பாடல் வரிகள்
------------

ஜுமெரின் வரிகள் அன்றாட மொழிகளில் கட்மைக்கப்பட்டுள்ளன. பெரும்பாலும் அன்றாட வாழ்க்கையின் காதல் அல்லது இன்பங்கள் மற்றும் வேதனைகளை சித்தரிக்கின்றன.

வகைகள்
------

சோட்டா நாக்பூர் பகுதியில் ஜுமரின் பல்வேறு வகைகள் உள்ளன:

* குருமாலி ஜுமர், குட்மி மகாதோ சமூகத்தின் நாட்டுப்புற நடனம்.
* பஞ்ச்பர்கானியா ஜுமெர்

* நாக்புரி ஜூமர்
* கோர்தா ஜுமர்

வெவ்வேறு பிராந்தியத்தைச் சேர்ந்த ஜுமெர் / ஜுமர் ஒன்றுக்கொன்று வேறுவேறு பாணியில் வேறுபடுகிறது.

மேற்கோள்கள்
-----------

1. ↑  "Jhumari Dance". *dance.anantagroup*.
2. ↑  "Jhumar and other popular folk dances of Jharkhand". *mythicalindia*.
3. ↑  "Encyclopædia Mundarica, Volume 2". *books.google.com*.
4. ↑  "Out of the Dark". *democratic world.in*.
5. ↑  "talk on nagpuri folk music at ignca". .
6. ↑  "Karam Puja". *assaminfo*.
7. ↑
8. ↑  "Out of the Dark". *democratic world.in*.
**ஆய்வரங்கு** (Seminar) என்பது, ஒருவகைக் கற்பித்தல் வழிமுறை எனலாம். இது பல்கலைக்கழகம் போன்ற கல்வி நிறுவனங்களிலோ, வணிக அல்லது தொழில்சார் அமைப்புக்களினாலோ ஒழுங்கு செய்யப்படலாம். இது ஒரு சிறு குழுவினரை ஒரு கூட்டத்தில் கூட்டிக் குறித்தவொரு விடயம் தொடர்பில் கலந்தாய்வு நடத்துவதைக் குறிக்கும். இக் கலந்துரையாடல்களில் பெரும்பாலும் பங்குபற்றுவோர் அனைவரும் முனைப்பாகப் பங்கெடுத்துக் கொள்வர். இதில் ஒரு தலைவர் அல்லது நெறியாளர் கலந்துரையாடலை நெறிப்படுத்துவார். முறையான ஒரு ஆய்வுக் கட்டுரை, விரிவுரை என்பவற்றைத் தொடர்ந்த ஒரு கலந்துரையாடலாகவும் இது அமையக்கூடும்.

பல்கலைக்கழக ஆய்வரங்குகள்
------------------------

பெரும்பாலும் ஆய்வரங்குகளில் பங்குபற்றுவோர் எடுத்துக்கொண்ட விடயங்கள் தொடர்பிலான கற்றுக்குட்டிகளாக இருப்பதில்லை. பல்கலைக்கழகங்களில் கூட ஆய்வரங்குகள் பொதுவாக பிந்திய ஆண்டுகளைச் சேர்ந்த மாணவர்களுக்கே ஒழுங்கு செய்யப்படுகின்றன. இத்தகைய ஆய்வரங்குகளுக்கான அடிப்படை நோக்கம், எடுத்துக்கொண்ட விடயம் தொடர்பான நடைமுறைகள் பற்றி மாணவர்களிடையே பழக்கத்தை உருவாக்குவதும், ஆய்வு வேலைகளின்போது எதிர்ப்படும் நடைமுறைச் சிக்கல்களை எடுத்துக்காட்டாகக் கொண்டு கலந்துரையாடுவதை ஊக்குவிப்பதும் ஆகும். இத்தகைய ஆய்வரங்குகள், படிப்பதற்காகப் பரிந்துரைக்கப்பட்ட நூல்கள் தொடர்பில் கலந்துரையாடுவதற்கும், அவை தொடர்பான கேள்விகளை எழுப்புவதற்கும், விவாதங்களை நடத்துவதற்குமான இடமாகவும் பயன்படுவதுண்டு. இவை, விரிவுரைகளோடு ஒப்பிடும்போது ஒரு முறைசாராத கற்பித்தல் முறையாக உள்ளது.

வணிக ஆய்வரங்குகள்
-----------------

ஆய்வரங்குகள் தற்போது, வாடிக்கையாளருக்கு அல்லது வாடிக்கையாளர் ஆகக்கூடியவர்களுக்கு உற்பத்தியாளர்கள் அல்லது வழங்குனர்கள் தகவல்களை வழங்கும் ஒரு வணிக நிகழ்வாகவும் இடம்பெறுகின்றன. சிறப்பாக அழைக்கப்பட்டவர்களுக்காக ஒழுங்கு செய்யப்படும் இத்தகைய ஆய்வரங்குகள் இலவசமாகவே நடைபெறும்.

இவற்றையும் பார்க்கவும்
----------------------

* கலந்தாய்வு
* இணையவழிக் கலந்தாய்வு
தேசபந்து **ஜெசிமா இஸ்மாயில்** (பிறப்பு 1935) இலங்கையை சேர்ந்த கல்வியாளர், ஒலிபரப்பாளர் மற்றும் சமூக ஆர்வலரும் ஆவார். இவர் மனித உரிமை வழக்கறிஞராக சேவையாற்றியுள்ளார். கல்வி, மனித உரிமை, ஒலிபரப்பு ஆகிய துறைகளில் பல உயர் பதவிகளை வகித்துள்ளார். முஸ்லிம் மகளிர் ஆராய்ச்சி மற்றும் நடவடிக்கை மன்றம் எனும் அமைப்பின் நிறுவனரும், இலங்கை முஸ்லிம் பெண்கள் மாநாட்டின் தலைவரும் ஆவார். இவர் நாட்டின் முக்கிய பிரச்சினைகள், இளைஞர் எழுச்சி, பெண் உரிமைகள், சமாதானம் மற்றும் ஜனநாயகம் ஆகியவைகளை பற்றி உரையாற்றியுள்ளமை குறிப்பிடதக்கது. 1989 ஆம் ஆண்டு இலங்கையின் மூன்றாவது உயரிய கௌரவமான  தேசபந்து விருது வழங்கப்பட்டு கௌரவிக்கப்பட்டார். ஜெசிமா இலங்கை முஸ்லிம் சமூகத்தின் மத்தியில் சிறந்த முன்மாதிரி பெண்ணாகத் திகழ்கின்றார்.

வாழ்க்கை வரலாறு
---------------

ஜெசிமா இஸ்மாயில் 1935 ஆம் ஆண்டு அம்பாறை மாவட்டத்தில் கல்முனை பிரதேசத்தில் இருந்து சுமார் இரண்டரை மைல் தொலைவில் அமைந்துள்ள சாய்ந்தமருது என்ற கிராமத்தில் பிறந்தார். இவரின் தந்தை நீர்ப்பாசான பொறியியளாரும் ,தாய் இல்லத்தரசியுமாவார். இவரது பாட்டனார் பள்ளிவாயில் அறங்காவலராகப் பணியாற்றியுள்ளார்.

ஜெசிமா பழமைவாத குடும்பப் பின்னணியை கொண்டவர். ஆனால் அவரது தந்தை அவருக்கு கல்வியை தொடர ஊக்கமளித்தார். கொழும்பில் *புனித பிரிட்ஜெட்* *கன்னிமாடத்தில்* இல் கல்வி கற்றார்.

ஜெசிமாவின் தாய்வழி குடும்பத்தின் உள்ளூர் அரசியலில் ஈடுபட்டிருந்தனர். அவரின் தாய் தேர்தல் காலங்களில் வாக்குபதிவு முகவராக பணியாற்றியுள்ளார்.

ஜெசிமா பேராதனை பல்கலைக்கழகத்திலும், சிலோன் பல்கலைகழகத்திலும் 1955 ஆம் ஆண்டு தனது 20வது வயதில் பட்டம் பெற்றார்.

பணி
---

சிலோன் பல்கலைக்கழகத்தில் 1955 ஆம் ஆண்டு பட்டம் பெற்றபின் கல்வி, மனித உரிமை, ஒலிபரப்பு ஆகிய துறைகளில் பணிபுரிந்தார். தேவி மகளிர் வித்தியாலயத்தில் அதிபர் கலாநிதி. விமலா டி சில்வா அவர்களின் வழிகாட்டலில் கடமையாற்றினார். பின்பு கனடா சென்று மெக்கில் பல்கலைக்கழகத்தில் முதுகலைப் பட்டம் பெற்றார். முதுகலை டிப்ளோமாவை அவுஸ்ரேலியா சிட்னி பல்கலைகழகத்தில் பூர்த்தி செய்தார்

ஜெசிமா 32 வருட காலமாக கல்வி கற்பித்தலில் ஈடுபட்டிருக்கிறார். முஸ்லிம் பெண்கள் கல்லூரியில் அதிபராக 1975 - 1988 வரை சுமார் 13 வருடங்கள் கடமையாற்றியுள்ளார்.

1980ஆம் ஆண்டு இலங்கை ஒலிபரப்பு கூட்டுத்தாபனத்தின் முதல் பெண் தலைவராக நியமிக்கப்பட்டார்.

2009ஆம் ஆண்டு முள்ளிவாய்கால் குண்டு வெடிப்புகள் தொடர்பாக அறிக்கைகளை சமர்ப்பிக்கும் குழுவில் உறுப்பினராக நியமிக்கப்பட்டார்.

இலங்கை முஸ்லிம் பெண்கள் மாநாட்டின் நிறுவனர் ஆவார். மேலும் இவர் கிழக்கு பல்கலைக்கழகத்தின் முன்னாள் துணை வேந்தராக சேவையாற்றியுள்ளார்.

இலவசமான மற்றும் நேர்மையான தேர்தல்களுக்கு மக்கள் நடவடிக்கைகள் எனும் அமைப்பின் தலைவரும் ஆவார்.

தனிப்பட்ட வாழ்க்கை
------------------

ஜெசிமா இஸ்மாயில் பேராசிரியர் *மஹ்ரூப் இஸ்மாயிலை* திருமணம் முடித்தார். பேராசிரியர் மஹ்ருப் இஸ்மாயில் 13 சூன் 2016 இல் தனது 85ம் வயதில் காலமானார்.

மேற்கோள்கள்
-----------


1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2019-01-17 அன்று மூலம் பரணிடப்பட்டது. 2019-01-23 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2018-03-04 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
7. 1 2
8. ↑
9. ↑
10. ↑
11. ↑
அகார்-அடிப்படையாக அமைந்த வளர்ப்பூடகமொன்றில் பாக்டீரிய கூட்டத்துடன் உள்ள ஓர் **பெட்ரி கலன்**.
**ஜூலியஸ் ரிச்சர்டு பெட்ரி** (*Julius Richard Petri*, மே 31, 1852 – திசம்பர் 20, 1921) ஓர் செருமானிய நுண்ணுயிரியலாளர் ஆவார். இவர் புகழ்பெற்ற பாக்டீரியா அறிவியலாளரான ராபர்ட் கோக்கின் உதவியாளராகப் பணியாற்றியபோது உயிரணுக்களை வளர்க்கப் பயன்படுத்தப்படும், *பெட்ரி டிஷ்* என அறியப்படும், கண்ணாடி கலனை முதன்முதலில் வடிவமைத்ததாகக் கருதப்படுகிறது.

வாழ்க்கை வரலாறு
---------------

பெட்ரி முதலில் கைசர்-வில்ஹெம் படைத்துறை மருத்துவர்களுக்கான கழகத்தில் (1871–1875) மருத்துவம் கற்று 1876இல் பட்டம் பெற்றார். தமது படிப்பை பெர்லினில்
உள்ள சாரிட்டீ மருத்துவமனையில் தொடர்ந்தார். 1882ஆம் ஆண்டுவரை படைத்துறை மருத்துவராகப் பணியாற்றினார். 1877 முதல் 1879 வரை பெர்லினின் இம்பீரியல் உடல்நல அலுவலகத்திற்கு (இடாய்ச்சு மொழி: *Kaiserliches Gesundheitsamt*) அனுப்பப்பட்டார். அங்கு நோபல் பரிசு பெற்ற இராபர்ட் கோக்கிற்கு உதவியாளராகப் பணியாற்றினார். தமது சக ஆய்வாளர் வால்த்தர் ஹெஸ்ஸின் நியூயார்க் நகரத்தில் பிறந்த மனைவி ஆஞ்செலினா ஹெஸ்ஸின் வழிகாட்டுதலில் அகார் தட்டுக்களில் கோக் ஆய்வகம் பாக்டீரியாக்களை வளர்க்கத் தொடங்கியது. அப்போது பெட்ரி கலனை உயிரணு வளர்ப்புக்கு உருவாக்கினார். இவரது மேம்படுத்தல்களால் நோய்களுக்கு காரணமான நுண்ணுயிரிகளை அடையாளம் காண்பது இயலக்கூடியதாயிற்று.

வெளி இணைப்புகள்
---------------

* Whonamedit
* Petri dish
* Walther and Fanny Hesse

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
பல நாடுகளில் குழாய் நீரே குடி நீரின் முதன்மை ஊற்றாக அமைந்துள்ளது
**குடி நீர்** என்பது மனிதர்களால் உட்கொள்ளப்பட்டால் எவ்வகை பாதிப்பும் ஏற்படுத்தாத நீர் ஆகும். வளர்ந்த நாடுகளில் குடி நீர் குழாய் நீராக வீடுகளில் உணவு தயாரிக்கப் பயன்படுத்தப்பட்டாலும், வணிகம் மற்றும் தொழில்துறையிலேயே குழாய் நீர் அதிகம் பயன்படுகின்றது. இவற்றிற்கு அளிக்கப்படும் நீர், தரக் கட்டுப்பாட்டுகளின் வரையறைகளை எட்டியிருக்கவேண்டும். கழிவறையினைச் சுத்தம் செய்யவோ, நீர்ப்பாசனத்துக்கோ குடி நீர் பயன்படுத்தப்பட்டாலும், தற்காலத்தில், சாம்பல் நீர் இவற்றிற்கு ஒரு மாற்றாக அமைந்துள்ளது.

உலகின் பெரும் பகுதிகளில், மனிதர்களுக்குப் போதுமான குடிநீர் கிடைப்பதில்லை. கிடைக்கும் நீர் நோய்க்காவிகளாலும் நோய்க்காரணிகளாலும் மாசுபட்டுள்ளது. பல நாடுகளில் இவ்வகை மாசுபட்ட நீரினை அருந்துவது உடல்நலக்கேட்டுக்கும், இறப்புக்கும் காரணமாக அமைகின்றது. வளர்ந்துவரும் நாடுகள் தூய குடிநீரினை மக்களுக்கு வழங்குவதையும், அதனால் பொது நலத்தினைக் காப்பதையும் குறிக்கோளாகக் கொண்டுள்ளன.

நீர் மனிதர்களின் வாழ்வுக்கும் பிற உயிரினங்களின் வாழ்வுக்கும் இன்றியமையாதது ஆகும். கொழுப்பைத் தவிர்த்து, நீர் நிறை மூலம், மனித உடலில் சுமார் 70% இருக்கின்றது. வளர்சிதைமாற்றத்திலும், கரைசல்களைக் கரைக்க கரைப்பானாகச் செயல்படுவதிலும் நீருக்குக் குறிக்கத்தக்க பங்கு உண்டு. ஐக்கிய அமெரிக்க சுற்றுச்சூழல் பாதுகாப்பு நிறுவனம், ஒரு சராசரி அமெரிக்கர் ஒரு நாளில் 2.0 லிட்டர் நீரினை அருந்துவதாக முன்னர் அறிக்கையிட்டாலும், இப்போது வயதுக்கு ஏற்றாற்போல் உட்கொள்ளும் அளவு மாறுபடுவதாகத் தெரிவிக்கின்றது.

புட்டித் தண்ணீர் பல இடங்களில் குடிநீராக பொது நுகர்வுக்காக விற்கப்படுகிறது.

மேற்கோள்கள்
-----------

1. ↑  Greenhalgh, Alison (மார்ச் 2001). "Healthy living - Water". *பிபிசி Health*. 2007-02-19 அன்று பார்க்கப்பட்டது.
2. ↑  U.S. Environmental Protection Agency (EPA). Dallas, TX (2000-05)."Chapter 3: Exposure Scenario Selection" (PDF). 2007-02-19 அன்று பார்க்கப்பட்டது. RCRA Delisting Technical Support Document. p. 8.
3. ↑  U.S. Environmental Protection Agency (EPA). Washington, DC (EPA/600/R-09/052F)."Exposure Factors Handbook: 2011 Edition" (PDF). 2012-09-06 அன்று பார்க்கப்பட்டது.
கண்டுபிடித்த சிறுகோள்கள்: 1 | (95625) 2002 GX32 | ஏப்பிரல் 8, 2002 | MPC |
| எம். டபுள்யூ. பியூயீ, ஜே. எல். எலியட் ஆகியோரோடான இணைகண்டுபிடிப்பு |

**அமி பி. ஜோர்டான்** *(Amy B. Jordan)* ஓர் அமெரிக்க வானியலாளர் ஆவார். இவர் கொலராடோ பல்கலைக்கழகத்தில் பனிப்ரிகிறார். இவர் பல சிறுகோள்களின் இணைகண்டுபிடிப்பாளரும் ஆவார்.

இவர் 2002 இல் சிலியில் அமைந்த செரோ தோலோலோ அமெரிக்க கூட்டு வான்காணகத்தில் ஒத்திசைந்து இயங்கும் கியூப்பர் பட்டை வான்பொருளை, அதாவது (95625) 2002 GX32 எனும் சிறுகோளைக் கண்டுபிடித்த குழுவில் ஒருவராவார். It was her only discovery of a numbered minor planet.

இவர் 2005 இல் சிறுகோள்களை நோக்கீடு செய்து அவற்றின் வட்டணைகளைக் கணக்கிடும் பாட்த் திட்டத்தினைப் பயன்படுத்தி வானியலை உயர்நிலைப்பள்ளி மாணவருக்குப் பயிற்றுவிக்கும் கோடை அறிவியல் திட்டத்தில் பரிற்சி உதவியாளராக இருந்தார்.

மேற்கோள்கள்
-----------

1. 1 2  "Minor Planet Discoverers (by number)". *Minor Planet Center*. 23 May 2016. 20 June 2016 அன்று பார்க்கப்பட்டது.
2. ↑  "JPL Small-Body Database Browser: 95625 (2002 GX32)" (2006-04-25 last obs.). Jet Propulsion Laboratory. 25 July 2016 அன்று பார்க்கப்பட்டது.

வெளி இணைப்புகள்
---------------

* List Of Centaurs and Scattered-Disk Objects, *Minor Planet Center*
**ஹால்பே பத்தினிக் கோயில்** என்பது ஒரு பழங்கால கோயில் ஆகும். இது இலங்கையின் எல்லை பிரதேச செயலாளர் பிரிவில் அமைந்துள்ளது. இது எல்லை நகரத்திலிருந்து பதுளை - பண்டாரவளை சாலையில் ஏறக்குறைய 3 கிமீ (1.86 மைல்) தொலைவில் அமைந்துள்ளது. இது சிங்களவர் தெய்வமான பத்தினிக்காக (கண்ணகி) கட்டப்பட்டுள்ளது. இக்கோயிலில் புத்த சமயத்தினர் மற்றும் இந்து சமயத்தினர் என இரு சமயத்து பக்தர்களும் வழிபடுகின்றனர். இக்கோயில் தொல்லியல் துறையினரால் பாதுகாக்கப்பட்ட நினைவுச்சின்னமாக முறையாக அங்கீகரிக்கப்பட்டுள்ளது. இதற்கான ஆணை 22 நவம்பர் 2002 அன்று அரசாங்க வர்த்தமானி எண் 1264 இல் வெளியிடப்பட்டது.

நாட்டுப்புறவியல்
----------------

கோயிலுடன் தொடர்புடைய ஒரு வாய்மொழிக் கதையின்படி, கோயில் முதலில் அருகிலுள்ள கிராமமான ஹெட்டிபோலாவில் கட்டப்பட்டது, பின்னர் அது தற்போதைய இடத்திற்கு மாற்றப்பட்டது.

கோயில்
------

 கட்டிடமானது நெடுவரிசை கல் தூண்களால் தாங்கப்பட்டுள்ளது.
கோயில் வளாகத்தில் மாலிகாவா (கருவறை), சிங்காசன மண்டிராயா (அரியாசன அறை), போதிகாரா, சமையலறை, ஒரு பழங்கால புத்த கோவிலின் இடிபாடுகள் போன்றவை உள்ளன. இந்த கட்டமைப்புகளைச் சுற்றி ஒரு கைப்பிடி சுவர் கட்டப்பட்டுளது. கோயிலின் கருவறையான மாலிகாவா அறையானது மரத்தூண்கள், களிமண் சுவர்களைக் கொண்டு இரண்டு மாடிக் கட்டிடமாக கட்டப்பட்டுள்ளது. மேல் தளத்தின் சுவர்கள் மரப் பலகைகளால் ஆனது. அங்கு மர ஏணிவழியாகத்தான் செல்ல இயலும். தரைத்தளத்தில் ஒரு உள் அறை உள்ளது, அங்கு பத்தினி தேவியின் சந்தன சிலை வைக்கப்பட்டுள்ளது. உட்புற அறையின் நுழைவாயில் மகர தோரணம் ( டிராகனின் வளைவு) சிற்பமாக உள்ளது. இரண்டு வாயில் காவலர்களின் உருவங்களுடன் அலங்கரிக்கப்பட்டுள்ளது.

மாலிகாவாவின் முன்புறமானது நடைபாதையைக் கொண்டுள்ளது. நடைபாதைக்கு மேற்கூரை உள்ளது மேற்கூரையை செதுக்குவேலை செய்யப்பட்ட மரத் தூண்கள் தாங்குகின்றன. கோயிலை அழகூட்டும் சிற்பங்களும் சுவரோவியங்களும் காண்டியின் பாரம்பரியத்தை சித்தரிப்பதாக உள்ளன. இந்தக் கோயில் கண்டி இராச்சிய காலத்தில் கட்டப்பட்டது என்பதற்கு சான்றாக இவை உள்ளன.

திருவிழா
--------

ஒவ்வொரு ஆண்டும் கிராமத்தில் வழிபாடுக்காக பத்தினி தேவியின் நினைவாக ஒரு பெரகரா (உற்சவம்) நடத்தப்படுகிறது. பாரம்பரியமாக பத்தினியின் நகைகள் அருகிலுள்ள பௌத்த ஆலயமான யஹலமதித்தா ராஜ மகா விகாரையில் இருந்து பெரஹேரா விழாவுக்காக கொண்டு வரப்படுகின்றன. இந்த விழா காலத்தில் மட்டுமே இந்தக் கோயில் திறக்கப்படுகிறது.

குறிப்புகள்
-----------

 

1. ↑  "Gazette". *இலங்கை அரச வர்த்தமானி* **1264**. 22 November 2002.
2. ↑  "Protected Monument List 2012-12-12" (PDF). தொல்பொருளியல் திணைக்களம், இலங்கை. 12 December 2012. 2018-11-23 அன்று மூலம் (PDF) பரணிடப்பட்டது. 26 November 2016 அன்று பார்க்கப்பட்டது.
3. ↑  "ஹல்பே பத்தினி தேவாலயம், எல்லா". லங்காபிரதீப. 28 ஜூன் 2019. 13 நவம்பர் 2021 அன்று பார்க்கப்பட்டது.
4. 1 2  "Halpe Pattini Devalaya at Ella – හල්පේ පත්තිනි දේවාලය". Amazinglanka. 26 November 2016 அன்று பார்க்கப்பட்டது.
5. ↑  "Ella Halpe Pattini Devalaya". தொல்பொருளியல் திணைக்களம், இலங்கை. 27 நவம்பர் 2016 அன்று மூலம் பரணிடப்பட்டது. 26 November 2016 அன்று பார்க்கப்பட்டது.
நாடித் துடிப்பு **நாடித் துடிப்பு** என்பது இதயம் துடிப்பதால் நாடிகளில் ஏற்படும் தொட்டுணர்வு மூலம் அறியக்கூடிய துடிப்பைக் குறிக்கின்றது. இது பெரும்பானமையான சந்தர்ப்பங்களில் இதயத்துடிப்பு வீதத்துக்குச் சமனானதாகும். நாடித்துடிப்பு நிமிடத்துக்கு எத்தனை என உடலின் சில பகுதிகளில் மட்டுமே தொட்டு உணரப்படக்கூடியது. இதயத் துடிப்பு நேரடியாக இதயத் துடிப்புமானி மூலம் கேட்டறியப்படுகின்றது. இதயத்துடிப்பு என்பது நிமிடத்துக்கு இதயம் எத்தனை தடவை துடிக்கிறது என்பதன் அளவு ஆகும். சராசரியாக வளர்ந்த நபரின் இதயத் துடிப்பு 70 - 80 துடிப்பு/நிமிடம் ஆக இருக்கும். பொதுவாக, வளர்ந்தோரில் 60 தொடக்கம் 100 வரை இயல்பான துடிப்பு எனக் கருதப்படுகின்றது. நாடித் துடிப்பு இதற்கு மிகையாகவோ அல்லது குறைவாகவோ இருந்தால் உடல் நலக் கேட்டிற்கான அறிகுறி எனத் தெரிந்து கொள்ளலாம். எனவே நாடித்துடிப்பு ஒரு உயிராதார அறிகுறி ஆகும்.

உடலின் மேற்பகுதியில் நாடி அமைந்துள்ள இடங்களில் மட்டுமே நாடித்துடிப்பு தொட்டுணரப்படமுடியும். இவ்விடங்களில் நாடியை அதன் கீழ் உள்ள அமைப்புடன் (பொதுவாக எலும்பு) விரல் மூலம் சிறிது அழுத்துவதால் நாடித்துடிப்பு அறியப்படுகின்றது. கை மணிக்கட்டு, முழங்காலின் பிற்பகுதி, கழுத்து, முழங்கை உட்பகுதி குதிக்கால் மேற்பகுதி, பாதத்தின் ஒரு பகுதி என்பன நாடித்துடிப்பு அறியக்கூடிய இடங்களாகும்.

மேற்கோள்கள்
-----------

1. ↑  U.S. Department of Health and Human Services - National Ites of Health Pulse

புற இணைப்புகள்
--------------

* Measure Pulse Online *Tap along with your pulse*
**குடிபந்தே பூர்ணிமா** **(முனைவர் ச. பெ. பூர்ணிமா)** இந்தியாவின் கர்நாடகா மாநிலத்தைச் சேர்ந்த கன்னட கவிஞரும், எழுத்தாளரும் நாவலாசிரியருமாவார். கர்நாடகாவின் ஹாசன் மாவட்டத்தில் உள்ள சரவணபெலகோலாவில் பிறந்த பூர்ணிமா, பெங்களூர் பல்கலைக்கழகத்தில் கன்னட இலக்கியத்தில் முதுகலைப் பட்டமும், பிராகிருதத்தில் முதுகலைப் பட்டமும், மைசூர் பல்கலைக்கழகத்தில் சமணவியலில் முனைவர் பட்டமும் பெற்றுள்ளார். மேலும் 1982 மற்றும் 1983 ஆண்டுகளில் கன்னட இலக்கிய மன்றத்தின் தலைவராகவும் இருந்துள்ளார்.

நாவல்கள், கவிதைத் தொகுப்புகள், கட்டுரைத் தொகுப்புகள், ஆராய்ச்சி, மற்றும் சுயசரிதைகள் என்பது போன்ற பல்வேறுபட்ட இலக்கிய வகைகளின் கீழ் அறுபதிற்கும் மேற்பட்ட நூல்களை கன்னட மொழியில் எழுதி வெளியிட்டுள்ளார். நூற்றுக்கும் மேற்பட்ட ஆய்வுக் கட்டுரைகளோடு, பல கன்னட வார, மாத இதழ்களிலும், செய்தித்தாள்களிலும் பத்திரிகைகளிலும்  பல்வேறு தலைப்புகளில் கட்டுரைகளை எழுதியுள்ளார்.

2013ஆம் ஆண்டு கர்நாடகாவின் சிட்லகட்டாவில் நடைபெற்ற சிக்கபல்லாபுரா மாவட்ட கன்னட சாகித்ய சம்மேளனத்திற்கு இவர் தலைமை வகித்துள்ளார்.

விருதுகளும் கௌரவங்களும்
-----------------------

குடிபந்தே பூர்ணிமா 

* சாகித்ய அகாடமி விருது,
* ஸ்ரீ கோமதேஸ்வரா வித்யாபீட விருது,
* மல்லிகா விருது,
* சாரதா சேவா ஸ்ரீ
* ஸ்ரீ விஸ்வேஸ்வரய்யா இலக்கிய விருது
* வித்வத் விருது
* மேட் சாரதாதேவி விருது
* தாலுக் ராஜ்யோத்சவா போன்ற பல விருதுகளை இவரது இலக்கிய படைப்புகளுக்காக பெற்றுள்ளார்.

கருநாடக எழுத்தாளர்களின் சங்கம், என்ற கர்நாடக பெண் எழுத்தாளர்களின் அமைப்பானது இவரது பெயரில் "கவிஞர்களுக்கான குடிபந்தே பூர்ணிமா விருதுகள்" என்று அழைக்கப்படும் ஒரு விருதை நிறுவி, ஆண்டுதோறும் முக்கியமான கன்னட பெண் இலக்கிய படைப்பாளர்களுக்கு விருது வழங்கி வருகிறது.

மேற்கோள்கள்
-----------

1. ↑  "Gallery - Category: Pampa Jayanthi Celebrations at Bengaluru - October 24, 2010 - Image: Renowned Kannada writer Smt. Gudibande Poornima was also one among the highest marks s..." 2 April 2015 அன்று மூலம் பரணிடப்பட்டது. 9 January 2013 அன்று பார்க்கப்பட்டது.
2. ↑  Gudibande Poornima Books Products at Sapna Online
3. ↑  Bhushan, Ravi (2003). *Reference India*. Rifacimento International. பக். 81. .
4. ↑  https:
5. ↑  The Hindu : Karnataka News : Anupama Award presented to Sunandamma
**ஜெசிகா லால்** புதுதில்லியில் பினா ரமணி என்பவருக்குச் சொந்தமான உணவு விடுதி ஒன்றில் மது பானம் பறிமாறும் பணிப்பெண்ணாக வேலை செய்து வந்தார். 29.09.1999 அன்று விருந்தோம்பல் நிகழ்ச்சி ஒன்று உணவு விடுதியில் நடைபெற்றது. இரவு இரண்டு மணியளவில் விடுதிக்கு வந்த முன்னாள் நாடாளுமன்ற உறுப்பினர் வினோத் சர்மாவின் மகன் மனு சர்மா ஜெசிகாவிடம் மது பானம் கேட்டுள்ளார். ஆனால் அவர் மறுத்துள்ளார். அதனால் கோபமடைந்த மனுசர்மா தனது கைத்துப்பாக்கியால் சுட்டதில் ஜெசிகா லால் படுகாயமடைந்து அப்பல்லோ மருத்துவமனை யில் அனுமதிக்கப்பட்டு உயிரிழந்தார்.

பிப்ரவரி 2006 இல் விசாரணை நீதிமன்றம் மனுசர்மாவை விடுவித்து தீர்ப்பளித்தது. இதனை எதிர்த்து தொடரப்பட்ட வழக்கை தில்லி உயர்நீதிமன்றம் ஆயுள் தண்டனையாக திசம்பர் 2006 இல் தீர்ப்பளித்தது. உச்சநீதிமன்றத்தில் மனுசர்மா மேல்முறையீட்டு மனுச் செய்திருந்தார். 19.04.2010 உச்சநீதிமன்றம் உயர்நீதிமன்றத் தண்டனையை உறுதி செய்தது.

இந்த வழக்கில் முக்கிய சாட்சிகளாக பினா ரமணியும் அவரது மகள் மாலினி ரமணியும் நடந்த சம்பவங்களை விவரித்து, மனு சர்மா மற்றும் அவரது கூட்டாளிகளை அடையாளப்படுத்தினர். தங்களுக்குப் பல்வேறு வகையில் மிரட்டல்கள் வந்ததாகவும் தெரிவித்தனர்.

இந்த வழக்கில் இந்தியாவின் பிரபல மூத்த வழக்கறிஞர் ராம் ஜெத்மலானி குற்றவாளி மனுசர்மாவிற்கு ஆதரவாக வாதாடினார்.

திரைவடிவம்
----------

இந்தி மொழியில், ’நோ ஒன் கில்டு ஜெசிகா’ (No One Killed Jessica) என்ற தலைப்பில், ஜெசிகா லால் கொலை வழக்கை அடிப்படையாகக் கொண்ட ராணி முகர்ஜி நடித்த திரைப்படம் 2011 ஆம் ஆண்டு வெளிவந்தது.

மேற்கோள்கள்
-----------

1. ↑  Murder of a Model பரணிடப்பட்டது 2008-08-28 at the வந்தவழி இயந்திரம் இந்தியா டுடே, 17 May 1999.
2. ↑  Singh, Sanghita (20 December 2006). "Manu Sharma gets life term". Mumbai: DNA. 2006-12-27 அன்று பார்க்கப்பட்டது.
தலைக்கு முக்காடு எனும் ஹிஜாப் அணிந்த துனீசிய நாட்டுப் பெண்
**ஹிஜாப்** என்பது பாரம்பரியமாக முஸ்லிம் பெண்கள் தங்கள் குடும்பத்திற்கு வெளியே ஆண்களின் முன்னிலையில் அணியும் ஒரு முக்காடு ஆகும். ஹிஜாப் பொது வாழ்வில் உள்ள ஆண்கள் மத்தியில் பெண்களை பிரித்து பாதுகாக்கிறது. அது ஒரு மனோதத்துவ பரிமாணத்தை அர்த்தப்படுத்துகிறது.
 ஹிஜாப் என்ற அரபு வார்த்தைக்கு திரை, தடுப்பு, மதில் என்று பல பொருட்கள் உண்டு.

ஹிஜாப் விதி
-----------

பெரும்பாலும் ஹிஜாப் அடக்கத்தின் சின்னம் ஆகும். இஸ்லாம் மற்றும் முஸ்லிம் உலக கலைக்களஞ்சியம் கூற்றின் படி ஹிஜாப் என்பது ஒரு தடுப்பு அல்லது கட்டுப்பாடு. இஸ்லாத்தில் ஹிஜாப் இருபாலருக்கும் உரியதாகும். ஆடையில் மட்டுமல்லாமல், பார்வை, செயல்கள், எண்ணங்களுக்கும் கட்டுப்பாடு ஆண், பெண் இருவருக்குமே பொதுவானது. 
சில இஸ்லாமிய சட்ட அமைப்புகள் வரையரை படி முகம், முழங்கைகள், மற்றும் முழங்கால் தவிர அனைத்தையும் உள்ளடக்கும் ஆடை ஹிஜாப் ஆகும்.

ஹிஜாப் நாள்
-----------

உலக ஹிஜாப் நாள் பிப்ரவரி 1 ம் தேதி ஆகும். இதில் 140 நாடுகள் பங்கேற்கின்றன. இத்தினத்தை ஆரம்பித்தவர் நஜ்மா கான். முதல் ஹிஜாப் தினம் 2013 பிப்ரவரி 1 ஆம் தேதி கொண்டாடப்பட்டது.

இதனையும் காண்க
--------------

* புர்க்கா
* முக்காடு

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஹிஜாப்*** |

1. 1 2  Glasse, Cyril, *The New Encyclopedia of Islam*, Altamira Press, 2001, p.179-180
2. ↑  Fisher, Mary Pat. Living Religions. New Jersey: Pearson Education, 2008.
3. ↑
4. ↑  *Encyclopedia of Islam and the Muslim World* (2003), p. 721, New York: Macmillan Reference USA
5. ↑  Fisher, Mary Pat. Living Religions. New Jersey: Pearson Education, 2008.
6. ↑  Participating Countries. "Worldwide Support". World Hijab Day. 2016-03-10 அன்று மூலம் பரணிடப்பட்டது. 2016-03-06 அன்று பார்க்கப்பட்டது.
7. ↑  "Nazma Khan (@NazmaHKhan) - Twitter". 13 September 2016 அன்று பார்க்கப்பட்டது.
8. ↑  "World Hijab Day". Facebook.com. 2016-03-06 அன்று பார்க்கப்பட்டது.
இக்கட்டுரை தர்மபுரி மாவட்டத்தில் உள்ள ஊரைப்பற்றியது. இதே பெயரில் இரமாநாதபுரத்தில் உள்ள ஊர் பற்றிய கட்டுரைக்கு பனைக்குளம் கிராமம் என்பதைப் பார்க்கவும். 

**பனைக்குளம்** (*Panaikulam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643629. இது பனைகுளம் ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1609, மொத்த மக்கள் தொகைகள் 6980,. இதில் 3605 ஆண்களும், 3375 பெண்களும் அடங்குவர். கல்வியறிவு பெற்றவர்கள் விகிதம் 59.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑  "Pennagaram Taluk Villages, Dharmapuri, Tamil Nadu @VList.in". *vlist.in*. 2021-11-22 அன்று பார்க்கப்பட்டது.
2. ↑
3. ↑   196
4. ↑  "Panaikulam Village , Pennagaram Block , Dharmapuri District". *www.onefivenine.com*. 2021-12-05 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
|  |
| --- |
| பகுதி அரசியல் வரிசையில் |
| அரசாங்க நிர்வாகிகள் |
| தேசியத் தலைவர் |
| 
* அரசன்
* குடியரசுத் தலைவர்
* தேசிய மன்றத் தலைவர்

 |
| அரசாங்கம் |
| * **அரசாங்கத் தலைவர்** 
	+ அதிபர்
	+ தலைமை நிர்வாகி
	+ முதலமைச்சர்
	+ முதல் மந்திரி
	+ Premier
	+ பிரதம மந்திரி
	+ மந்திரிகள் மன்றத் தலைவர்
 |
| * **மந்திரி சபை**ஒட்டுமொத்த அவைப் பொறுப்பு
 |
| * **அமைச்சர் அவை** 
	+ அமைச்சர்
	+ தேசியச் செயலாளர்
 |
| * **பிறர்** 
	+ ஆளுநர்
	+ மேயர்
 |
| Systems |
| * நாடாளுமன்றம் (Westminster)
* Presidential (குடியரசு)
* Semi-presidential (cohabitational)
 |
| 
பட்டியல்கள் |
| * தேசியத் தலைவர்கள்
* தேசிய அரசாங்கங்கள்
* Heads of State and Government
 |
| Politics portal |
| * பா
* உ
* தொ
 |

பிரித்தானிய நாடாளுமன்றத்தின் மக்களவை
**நாடாளுமன்றம்** அல்லது **பாராளுமன்றம்** (*parliament*) என்பது ஒரு நாட்டின் சட்டவாக்க அவை (சட்டங்களை ஆக்கும் இடம்) ஆகும். பொதுவாக இது மக்களாட்சிக்கான அரசு ஒன்றின் சட்டவாக்க அவையைக் குறிக்கும். ஒரு நாடாளுமன்றம் பொதுவாக பின்வரும் மூன்று வகையான செயற்பாடுகளைக் கொண்டிருக்கும்: பிரதிநிதிகள் அவை, சட்டவாக்கம், மற்றும் நாடாளுமன்றக் கட்டுப்பாடு.

தோற்றம்
-------

சிசிலி நாடாளுமன்றமே உலகின் மிகப் பழமையான நாடாளுமன்றம் எனக் கருதப்படுகிறது. ஐசுலாந்து பரோயே ஆகியவற்றின் நாடாளுமன்றங்களும் மிகப் பழமையானவை, ஆனாலும் இவற்றுக்கு முடிவெடுக்கும் அதிகாரங்கள் இருக்கவில்லை.

நாடாளுமன்ற அரசாங்கம்
--------------------

  ஈரவை சட்ட அவைகளைக் கொண்டுள்ள நாடுகள்.  ஓரவையைக் கொண்டுள்ள நாடுகள்.  சட்டவாக்க அவைகள் எதுவும் இல்லாதவை.
நாடாளுமன்றங்கள் என அழைக்கப்படும் சட்டவாக்க அவைகள் பொதுவாக அரசு ஒன்றின் நாடாளுமன்ற முறையின் கீழ் நடத்தப்படுகின்றன. இங்கு அரசியலமைப்பின் படி, செயலாட்சியரே நாடாளுமன்றத்திற்கு பதில் கூறக் கடப்பாடுடையவர்கள். நாடாளுமன்றங்கள் பொதுவாக ஈரவை அல்லது ஓரவை முறைமைகளைக் கொண்ட அவைகளைக் கொண்டுள்ளன. ஆனாலும் மூவவை முறை போன்ற சில சிக்கலான முறைமைகளும் இருந்துள்ளன.

நாடாளுமன்றத்தின் கீழவையின் பெரும்பான்மைக் கட்சியின் தலைவராக இருப்பவரே பொதுவாக நாட்டின் பிரதமராகத் தேர்ந்தெடுக்கப்படுவார். அவையின் நம்பிக்கையை அவர் பெற்றிருக்க வேண்டும். கீழவையின் உறுப்பினர்கள் பிரதமரில் கொண்டுள்ள நம்பிக்கை குறைந்தால், அவர்கள் பிரதமருக்கு எதிராக நம்பிக்கையில்லாத் தீர்மானம் கொண்டு வந்து அதனை நிறைவேற்றி, அவரைப் பதவியில் இருந்து நீக்க முடியும்.

மேற்கோள்கள்
-----------

1. ↑  "Parliament". Dictionary.com. 6 March 2012 அன்று பார்க்கப்பட்டது.
2. ↑  "Storia del Parlamento - Il Parlamento". 2022-06-27 அன்று மூலம் பரணிடப்பட்டது. 2014-10-25 அன்று பார்க்கப்பட்டது.
3. ↑  Enzo Gancitano, *Mazara dopo i Musulmani fino alle Signorie - Dal Vescovado all'Inquisizione*, Angelo Mazzotta Editore, 2001, p. 30.
4. ↑  "Hurstwic: Viking-age Laws and Legal Procedures".
5. ↑  "The Faroese Parliament" (PDF).
நாடி ஆக்சிஜன் அளவைமானி
தமனி இரத்த ஆக்சிஸஜன் நிரம்பலை அளக்க உதவும் கருவியான (*Pulse oximetry*) இது அறுவை அரங்குகள், அவசர சிகிச்சை பிரிவு, சுவாச சிகிச்சை பிரிவு போன்றவற்றில் அவசியமாக இருக்க வேண்டிய ஒரு கருவி ஆகும்.

செயல்படும் விதம்
----------------

இக் கருவியை கை விரல் நுனியிலோ காது மடல்களிலே பொருத்த வேண்டும். இது சிவப்பு ஒளிக்கதிர்களையும் அகச்சிவப்புக் கதிர்களையும் வெளியிடும். இக்கதிர்கள் ஆக்ஸி உறீமொகுளோபினையும் டி-ஆக்சி உறீமோ குளோபினையும் வேறுபடுத்தி அளவிடுகின்றன.

நிறைகள்
-------

இதன் சிறப்பம்சம் உடலைத் துளையிடாமை (non-invasive) மற்றும் விரைவாகச் செயல்படுதல் ஆகும்.

குறைபாடு
--------

இந்த அலைநீளங்களால் கார்பாக்சி உறீமோ குளோபின் (CO-Hb), மெட்-உறீமோ குளோபின் (met-Hb) போன்ற உறீமோகுளோபின் பிறழ்வுகளைக் கண்டறிய முடியாது. எனவே இந்நிலைகளினால் நீலம் பாரித்த (Cyanosed) நோயாளிகளிலும் உயிர்வளி நிரம்பல் (oxygen saturation) நூறு விழுக்காடு எனத் தவறாகக் காட்டும். ஆகவே இந்நிலைகளில் இரத்த வாயு பகுப்பாய்வே (Blood Gas Analysis) சரியான முடிவைக் காட்டும்.

அது மட்டுமின்றி குளிர் காரணமாகவோ மருந்துகள் காரணமாகவோ நோயரின் விரல் இரத்தக் குழாய்கள் சுருங்கியிருப்பின் (Vasoconstriction) ஆக்சிஸன் நிரம்பல் சரியான அளவு இருப்பினும் இது குறைவாகக் காட்டும்.
ஊதா நிறம் ஐரோப்ப அணுக்கரு உற்பத்தி செய்யும் இடம் அல்லது நாடுகள் .
**ஐரோப்ப குழுமத்தில் அணுக்கரு ஆற்றல்** (*Nuclear Power in the European Union*) கடந்த 2005 ஆம் ஆண்டில் மொத்த மின் ஆற்றல் உற்பத்தி சராசரியாக 15% விழக்காடுகள் என்று கணக்கிட்டு இருக்கிறார்கள். ஐரோப்ப குழும அதிகாரிகளின் மின் ஆற்றல் கொள்கைகள் தொடர்ந்து மாறுபட்டுக்கொண்டே உள்ளது. சனவரி 2010 இல் ,ஐரோப்பா நாடுகளில் 14 நாடுகள் அணுக்கரு ஆற்றல் உற்பத்தி செய்யும் வினைக்கலன்களை பயன்படுத்துகின்றனர். வினைக்கலன்கள் பயன்படுத்தும் நாடுகள் பெல்ஜியம் , செக்கொசுலோவகியா ( Czechoslovakia ) , பின்லாந்து , பிரான்சு , செருமனி , அங்கேரி , நெதர்லாந்து , ரோமானியா , ஐக்கிய இராச்சியம் , சுவீடன் , எசுப்பானியா , சுலோவீனியா , பல்கேரியா ( Bulgaria ) மற்றும் சுலோவகியா ( slovakia ) போன்ற 14 நாடுகள் ஆகும். பிரான்சு , பின்லாந்து போன்ற நாடுகள் அணுக்கரு தொழில்நுட்பத்திற்கு அதிக கவனம் செலுத்தி , புதிய வினைக்கலங்களை உருவாக்குவதில் முனைந்து செயல்படுகின்றனர் .

சக்தியின் கலவை
--------------

இ.யு - 27 ( EU - 27 ) தனது மின் ஆற்றல் உற்பத்தியில் , 37% எண்ணெயிலும் , 24.6 % வாயுவிலும் , 17.7% எரிபொருளிலும், 14.2% அணுக்கருவிலும் , 6.7% புதுப்பிக்கத்தக்கவையிலும் , 0.1% தொழிற்சாலை கழிவுகளிலும் உள்ளது என்பதில் மகிழ்ச்சி அடைந்துள்ளது .

யுரேனிய ஆதாரங்கள்
-----------------

யுரேனிய ஆதாரங்கள்
ஐரோப்பாவில் 3% தான் யுரேனியம் கிடைப்பதாக கூறப்படுகிறது. ருசியாவிலும் , ஆசுத்திரேலியாவிலும் , கனடாவிலும் தான் 75% கிடைக்கின்றது என்றும் அவை ஐரோப்பாவிற்கு ஏற்றுமதி செய்வதாகவும் தெரிகின்றது .
***பலைஸ் தெ நேசியோன்சு***  (பிரெஞ்சு: *Palais des Nations*, ஆங்கில மொழி: *Palace of Nations*, தமிழ்:***நாடுகளின் அரண்மனை***) உலக நாடுகள் சங்கத்தின் தலைமையகமாக 1929ஆம் ஆண்டுக்கும் 1936ஆம் ஆண்டுக்கும் இடையில் சுவிட்சர்லாந்தின் ஜெனீவா நகரில் கட்டப்பட்டது. 1946ஆம் ஆண்டு இதற்கான ஒப்பந்தத்தை ஐ.நா பொதுச்செயலர் சுவிட்சர்லாந்து அரசுடன் கையொப்பமிட்டபின் ஐக்கிய நாடுகளின் அலுவலகமாக செயற்பட்டு வருகிறது. இங்கு ஐ.நாவின் அலுவலகம் இயங்கினாலும் சுவிட்சர்லாந்து 2002ஆம் ஆண்டிலேயே ஐ.நாவின் உறுப்பினராக இணைந்தது குறிப்பிடத்தக்கது.

வரலாறு
------

1920களில் இந்தக் கட்டிட வளாகத்தை வடிவமைக்க ஓர் போட்டி நடத்தப்பட்டது. 

இரண்டாவது துவக்கநிலை உலக தகவல் சமூக உச்சி மாநாட்டில்
377 போட்டி ஆக்கங்களிலிருந்து இறுதி வடிவமைப்பைத் தேர்ந்தெடுக்க கட்டிட வடிவமைப்பாளர்கள் அடங்கிய நடுவர் குழுவொன்று அமைக்கப்பட்டது. இருப்பினும் இவர்களால் வெற்றியாளரை தீர்மானிக்க இயலவில்லை; முடிவில் சிறந்த வடிவமைப்புகளை வழங்கிய ஐந்து வடிவமைப்பாளர்களைத் (கார்லோ பிரோக்கி, யூலியன் பிளெகென்ஹைமர், கமில் லெஃபெவ்ர், ஆன்ரீ பால் நெநோட், யோசஃப் வேகோ) தேர்ந்தெடுத்து அவர்கள் ஒன்றிணைந்து இறுதி வடிவமைப்பை வடிக்குமாறு தீர்வு வழங்கினர். 

ஐக்கிய நாடுகள் கட்டுப்பாட்டில் வந்தபிறகு இரு விரிவாக்கங்கள் நடந்துள்ளன. 1950களில் "K" கட்டடத்திற்கு மூன்று தளங்கள் சேர்க்கப்பட்டன மற்றும் உலக சுகாதார அமைப்பிற்கு தற்காலிகமாக இடமளிக்க "D" கட்டடம் கட்டப்பட்டது. "E" கட்டடம் அல்லது "புதுக்" கட்டடம் 1973ஆம் ஆண்டில் கலந்தாய்வு அரங்கங்களுடன் முடிக்கப்பட்டது. இவற்றுடன் கட்டட வளாகம் 2800 அலுவலகங்களுடன் 34 மாநாட்டரங்குகளுடன் 600 மீ நீளத்துடன் உள்ளது.

விவரணம்
-------

பின்னணியில் ஜெனீவா ஏரியுடன் ஆரியானா பூங்கா
இந்த அரண்மனை ஆரியானா பூங்காவில் அமைந்துள்ளது. இந்தப் பூங்காவினை ஜெனீவா நகருக்கு 1890இல் கொடையளித்த குஸ்தவ் டெ ரெவில்லியோடு டெ ரீவ் மூன்று நிபந்தனைகளை விதித்திருந்தார்: பூங்கா எப்போதும் பொதுமக்களுக்கு அணுக்கமாக இருக்க வேண்டும்; தான் இந்தப் பூங்காவிலேயே அடக்கம் செய்யப்பட்ட வேண்டும்; பூங்காவெளியில் மயில்கள் எந்நேரமும் சுதந்தரமாக உலாவ வேண்டும். இவை இன்றளவும் கடைபிடிக்கப்பட்டு வருகிறது. இந்தப் பூங்காவில் 1668ஆம் ஆண்டு சுவிசு கட்டிடம் (chalet) உள்ளது.

உலக நாடுகள் சங்கக் கட்டடத்தின் அடித்தளத்தில் உலக நாடுகள் சங்க உறுப்பினர் நாடுகளின் பட்டியல் அடங்கிய ஆவணம், சங்க அரசியலமைப்பு ஆவணம், பத்தாவது அவையில் பங்கேற்ற நாடுகளின் நாணயங்களின் மாதிரிகள் அடங்கிய காலப்பேழை புதைக்கப்பட்டுள்ளது.

மேலும் காண்க
------------

* ஐக்கிய நாடுகள் ஜெனீவா அலுவலகம்
* உலக நாடுகள் சங்கம்
* ஐக்கிய நாடுகள்

மேற்கோள்கள்
-----------

* United Nations Office at Geneva housed at the Palais des Nations.
* Palais des Nations official web pages describing its history, design and features.
அதிகாரம் நாடாளுமன்றத்துக்கு அளிக்கப்பட்டிருக்கும் அரசியல் சட்ட முடியாட்சிகள் சிவப்பு நிறத்தில் குறிக்கப்பட்டுள்ளன. நாட்டுத் தலைவரிலும் கூடிய அதிகாரம் கொண்ட நாடாளுமன்றக் குடியரசுகள் செம்மஞ்சள் நிறம் தீட்டப்பட்டுள்ளன. நிறைவேற்று அதிகாரம் கொண்ட சனாதிபதி முறையுடன் நாடாளுமன்றம் இணைக்கப்பட்டுள்ள சனாதிபதிமுறைக் குடியரசுகள் பச்சை நிறத்தில் குறிக்கப்பட்டுள்ளன.
**நாடாளுமன்ற முறை** என்பது ஒரு அரசாட்சி முறைமை ஆகும். இம்முறையில், நிறைவேற்றுப் பிரிவைச்சேர்ந்த அமைச்சர்கள் சட்டவாக்க அவையில் இருந்து தெரியப்படுகின்றனர். இவர்கள் சட்டவாக்க சபைக்குப் பொறுப்புள்ளவர்களாக இருப்பர். இதன் மூலம் சட்டவாக்கம், நிறைவேற்றல் ஆகியவற்றுக்கான பிரிவுகள் ஒன்றுடன் ஒன்று பிணைந்து உள்ளன. இந்த அரசாட்சி முறைமையில் அரசுத் தலைவர் நடைமுறையில் தலைமை நிறைவேற்றுனர் ஆகவும் தலைமைச் சட்டவாக்குனர் ஆகவும் செயல்படுவார்.

சனாதிபதி முறையுடன் ஒப்பிடுகையில், நாடாளுமன்ற முறையில், நிறைவேற்றல், சட்டவாக்கப் பிரிவுகளிடையே அதிகாரம் தெளிவாகப் பிரிக்கப்பட்டிருப்பதில்லை. ஆனால், இம்முறையில் அரசுத் தலைவருக்கும், நாட்டுத் தலைவருக்கும் இடையே தெளிவான வேறுபாடுகள் உண்டு. "பிரதம அமைச்சர்" அல்லது "பிரதமர்" அரசுத் தலைவராக இருப்பார். நாட்டுத் தலைவர் பதவி பெரும்பாலும் ஒரு சடங்குமுறைப் பதவியாக இருப்பது வழக்கம். மக்களால் அல்லது நாடாளுமன்றத்தால் தெரிவு செய்யப்படும் சனாதிபதி அல்லது அரசியல்சட்ட முடியாட்சியில் இருப்பது போல ஒரு பரம்பரையாக வரும் அரசர் அல்லது அரசி நாட்டுத் தலைவராக இருப்பார்.

மேலும் காண்க
------------

* வெஸ்ட்மின்ஸ்டர் மக்களாட்சி முறைமை
**உலகமாதேவிப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1368 வரை அதிகம் அறியப்பட்டத் துறைமுகமாக விளங்கிற்று. முற்காலப் பாண்டியர் காலத்தில் இது *இளங்கோமங்கலம்* எனவும் அக்காலத்தில் இது அகநாடுகளுள் ஒன்றான செவ்விருக்கை நாட்டின் ஒரு பகுதியாகவும் இருந்தது. தற்போது இது திருவாடானை வட்டம் என்னும் பெயரில் அழைக்கப்படுகிறது. இதன் பெயர் பாண்டியனின் மனைவியின் பெயரை நினைவுப்படுத்தும் விதமாக உள்ளது. இன்று தேவிப்பட்டினம் என்றழைக்கப்படும் இவ்வூர் முன்பு உலகமாதேவிப்பட்டினம் என்றழைக்கப்பட்டதாக 13ஆம் நூற்றாண்டைச் சேர்ந்த கல்வெட்டில் உள்ளது.

மூலம்
-----

* பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.

மேற்கோள்கள்
-----------

1. ↑  பா. ஜெயக்குமார் (1992). *கல்வெட்டுகள் வாயிலாக அறியப்படும் சில பாண்டிநாட்டுத் துறைமுகப்பட்டினங்கள்*. தமிழகத் தொல்லியல் கழகம். பக். பப 80-83.
2. ↑  தென் இந்திய கல்வெட்டுகள் 8/404

உசாத்துணை
---------

* தமிழகக் கடல்சார் ஆய்வுகள், ந. அதியமான் மற்றும் பா. ஜெயக்குமார், தமிழ்ப் பல்க்லைக்கழகம், தஞ்சாவூர், நவம்பர் 2006.
**திருவாட்போக்கிநாதர் உலா** கவிராச பிள்ளை எழுதிய 16 ஆம் நூற்றாண்டு நூல். **இரத்தினகிரி உலா** என்றும் இந்நூல் வழங்கப்படுகிறது. 

குளித்தலையை அடுத்து உள்ள இந்த இரத்தினகிரிக்கு மரகதாசலம், மாணிக்கமலை என்னும் பெயர்களும் உண்டு. சிவன்கோயில் உள்ள மலைகளில் அதிகமான உயரம் கொண்ட மலை. நல்ல படிக்கட்டுகள் இருப்பினும் ஏறுவதற்குக் கடினமானதாக உள்ளது. சிவாயம் என்னும் மந்திர வடிவில் மலை அமைந்திருப்பதால் இம்மலை உள்ள ஊருக்கும் சிவாயநகர் என்னும் பெயர் அமைந்ததாம். சிவாயமலை இப்போது அய்யர்மலை என்னும் பெயர் கொண்டு விளங்குகிறது.

வாட்போக்கி கதை
--------------

ஆரியமன்னன் என்பவனுடைய மணிமுடி மறைந்து போயிற்று. இந்த மலைக்கு வந்து பெற்றுக்கோள்ளுமாறு இறைவன் கனவில் தோன்றிக் கூறினார். மன்னன் இம் மலைக்கு வந்தான். இறைவன் வேதியன் உருவில் தோன்றி அங்கிருந்த கொப்பரையை 1000 குடம் காவிரி நிரால் திரப்பினால் மணிமுடி கிடைக்கும் என்றார். மலை காவிரி ஆற்றிலிருந்து ஐந்து மைல் தொலைவில் உள்ளது.  மன்னன் வேதியர் சொன்னபடி 1000 குடம் தண்ணீர் கொண்டுவந்து ஊற்றினான். கொப்பரை நிரம்பவில்லை. மன்னன் வேதியரிடம் நிகழ்ந்த்தைச் சொன்னான். மன்னன் மண்குடத்தில் தண்ணீர் கொண்டுவந்ததால் பொதிவாசி  100 குடம் தள்ளுபடி என்று கூறி மேலும் 100 குடம் நீர் ஊற்றுமாறு கூறினார். மன்னன் 100 குடம் ஊற்றினான். வேதியர் 10 குடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் ஒருகுடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் உழக்கு நீர் பொதிவாசி என்றார். மன்னனுக்குச் சினம் வந்துவிட்டது. வேதியரை வாளால் வீசினான். தலையில் வெட்டு வாங்கிய வேதியர் மறைந்தார். இதனால் இங்குள்ள இறைவன் திருமேனியின் தலையில் தழும்பு இருப்பதாகச் சொல்கிறார்கள். வாளால் வீசப்பட்ட இறைவன் வாட்போக்கி எனப்பட்டான். – இது கதை.

நூல் அமைதி
----------

காப்பு வெண்பா ஒன்றும் 408 கண்ணிகளும் கொண்ட நூல் இது.

இந்த நூல் கவிராச பிள்ளை எழுதிய திருக்காளத்திநாதர் உலாவைப் போல அத்துனை இலக்கிய நலம் உடையதாக அமையவில்லை. நடையும், பருவ மங்கையர் பற்றிய செய்திகளும் காளத்திநாதர் உலாவில் உள்ளது போன்றே உள்ளன. 

நூலில் அவ்வூரில் வாழ்ந்த வாட்போக்கிப் பண்டிதர், தட்சிணாமூர்த்திப் பண்டிதர், தியாக வினோத குரு, மாணிக்க வாசக தேசிகர், பக்கம்பையன், வேலாயுதன் முதலானோர் குறிப்பிடப்பட்டுள்ளனர். இவர்களின் தூண்டுதலால் இந்த நூல் எழுதப்பட்டிருக்க வேண்டும். 

அதிரூபம், ஏகீபவித்தல், சல்லாப லீலாகானம், சாம்பசின், தானா பதிக்கம், புக்கினான், பம்மகத்தி முதலான் பல அருஞ்சொற்கள் நூலில் காணப்படுகின்றன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  அய்யர்மலை
2. ↑  உலா கண்ணி 22-27
3. ↑  கசிந்து ஒழுகிய நீர்
**திருவாய்மொழி நூற்றந்தாதி** 15-ஆம் நூற்றாண்டு நூல். மணவாள மாமுனிகள் பாடிய மூன்று தமிழ்நூல்களில் இது ஒன்று. 

நம்மாழ்வார் பாடிய நூல் திருவாய்மொழி. இதில் 100 பதிகங்கள் உள்ளன. இதில் உள்ள ஒவ்வொரு பதிகத்துக்கும் ஒரு வெண்பா என 100 வெண்பாக்கள் மணவாள மாமுனிகள் பாடிய நூற்றந்தாதியில் உள்ளன. ஒவ்வொரு பதிகத்திலுமுள்ள தொடக்கச் சொல்லை அப்பதிக வெண்பாவின் முதற்சொல்லாகவும், பதிகத்தின் இறுதிப் பாடலிலுள்ள இறுதிச் சொல்லை வெண்பாவின் ஈற்றுச் சொல்லாகவும் அமைத்து வெண்பா வரும்படி அமைத்து நூற்றந்தாதி நூல் நம்மாழ்வாரின் புகழைப் பாடுகிறது. இதனால் நூற்றந்தாதி வெண்பாக்களும் திருவாய்மொழி நூலைப் போலவே அந்தாதித் தொடையைப் பெற்றுள்ளன.

இந்த அந்தாதி வெண்பாக்கள் திருவாய்மொழி நூலின் ஒவ்வொரு பதிகத்தின் இறுதியிலும் அச்சிடப்பட்டுள்ளன.

எடுத்துக்காட்டு

இரண்டாம் திருமொழி முதற்பாட்டு:

வீடுமின் முற்றவும்
வீடு செய்து உம்முயிர்
வீடுடை யானிடை
வீடு செய்ம்மினே
இது ‘வீடு’ என்னும் சொல்லில் தொடங்குகிறது.

இரண்டாம் திருமொழி இறுதிப்பாடல்:

சேர்த்தடத் தென்குரு
கூர்ச்சட கோபன் சொல்
சீர்த்தொடை ஆயிரத்து
ஓர்த்த இப் பத்தே
இது பத்து என்னும் சொல்லில் முடிகிறது.

திருவாய்மொழி நூற்றந்தாதியில் இதன் பாடல்:

வீடுசெய்து மற்றெவையும் மிக்கபுகழ் நாரணன்தாள்
நாடுநலத் தாலடைய நன்குரைக்கும் – நீடுபுகழ்
வண்குருகூர் மாறனிந்த மாநிலத்தோர் தாம்வாழப்
பண்புடனே பாடியருள் பத்து.
இந்த வெண்பா ‘வீடு’ எனத் தொடங்கி, ‘பத்து’ என முடிந்துள்ளது காண்க.

கருவிநூல்
---------

* பகவத் விஷயம் (திருவாய்மொழி) 1958
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் வைக்கப்பட்டுள்ள ஹால் நீலக்கல் வைர அட்டிகை.
**ஹால் நீலக்கல் வைர அட்டிகை** (*Hall Sapphire and Diamond Necklace*) என்பது, நீலக்கல்லும், வைரக்கற்களும் பதிக்கப்பட்ட ஒரு அட்டிகை ஆகும். இதில் இலங்கையில் பெறப்பட்டனவும், மொத்தமாக 195 கரட் அளவு கொண்டனவுமான ஒரே மாதிரியான 36 நீலக்கற்களும், அதைச் சுற்றிலும் மொத்தம் 83.75 கரட் அளவுள்ள 435 பட்டை தீட்டிய வைரக் கற்களும் பதிக்கப்பட்டுள்ளன. நீலக்கற்கள் தலையணை வெட்டு (cushion-cut) முறையில் வெட்டப்பட்டுள்ளன. வைரங்களிற் சில பேரிக்காய் வடிவம் கொண்டவை. ஏனையவை வட்டமாக வெட்டப்பட்டவை. அட்டிகை பிளாட்டினத்தில் செய்யப்பட்டது.

இது அரி வின்சுட்டன் நிறுவனத்தால் வடிவமைக்கப்பட்டது. இது தற்போது சிமித்சோனிய நிறுவனத்தின் ஒரு பகுதியாகிய, வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் வைக்கப்பட்டுள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், லோகன் நீலக்கல்லுக்கும் பிசுமார்க் நீலக்கல் அட்டிகைக்கும் அருகில் இந்த அட்டிகை காட்சிக்கு வைக்கப்பட்டுள்ளது. இது 1979ல் திருமதி ஈவ்லின் அனன்பேர்க் ஹால் என்பவரால் சிமித்சோனிய நிறுவனத்துக்கு நன்கொடையாக வழங்கப்பட்டது. இதனால், இவர் பெயரிலேயே அட்டிகைக்குப் பெயரிடப்பட்டது. இவர் பதிப்பாளரும், வணிகரும், கொடைவள்ளலுமான வால்ட்டர் அனன்பேர்க்கின் சகோதரி ஆவார்.

மேற்கோள்கள்
-----------

1. 1 2  "Hall Sapphire Necklace". Smithsonian Institution. அக்டோபர் 6, 2011 அன்று மூலம் பரணிடப்பட்டது. November 12, 2011 அன்று பார்க்கப்பட்டது.
2. ↑  "Hall Sapphire Necklace". Smithsonian Institution. November 12, 2011 அன்று பார்க்கப்பட்டது.
3. ↑  "Hall Sapphire and Diamond Necklace". Museum of Natural History, Smithsonian Institution. November 12, 2011 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Evelyn Annenberg Hall". *New York Times*. April 2005.. பார்த்த நாள்: November 13, 2011.
**ஐயை** என்னும் பெயர் பூண்டு வாழ்ந்த பழங்கால மகளிர் இருவர். 

ஒருவர் தித்தன் மகள் ஐயை.  இந்த இளவரசி தன் கால்களில் முத்துப் பரல்களைக் கொண்ட சிலம்பு, கழுத்தில் ஆம்பல்-பூ மாலை, கைகளில் சங்குகளை அறுத்துச் செய்த வளையர், தோள் என்னும் மார்பில் பொன்னை இழைத்துச் செய்யப்பட்ட அணிகலன்கள் ஆகியவற்றை அணிந்திருந்தாளாம். 

மற்றொருவர் சிலப்பதிகாரத்தில் ஆய்ச்சியர் குரவையில் வரும் ஐயை. மற்றும் சிலப்பதிகாரம் காவுந்தி அடிகளைக் "காவுந்தி ஐயை" எனக் குறிப்பிடுகின்றது. 

குன்றத்தில் குரவையாடும் மகளிர் தம் தெய்வம் கொற்றவையைப் பரவும்போது "ஐயை" என விளித்துப் பரவுகின்றனர்.

சொல் விளக்கம்
-------------

தமிழில் ஐ என்னும் உரிச்சொல் வியப்பு என்னும் பொருளைத் தரும்.தொல்காப்பியம் உரியியல்   

ஐ என்னும் பெயர்ச்சொல் தலைவனை உணர்த்தும்.    

தலைவனைக் குறிக்கும் இந்த ஐ என்னும் பெயரிலிருந்து தோன்றிய சொற்கள் ஐயன், ஐயனார்(அய்யனார்), ஐயப்பன், ஐயை போன்றவை.   

இவற்றில் ஐயை என்பது பெண்பாற்பெயர். ஏனையவை ஆண்பாற்பெயர்கள். ஆய் என்பது தாயைக்குறிக்கும் சொல். ஆய்ஆய் =தாயின் தாய். அதாவது பாட்டி. ஆய் என்பது ஐ என மாறி ஆய் ஆய் என்பது ஐயை என மரூவியது. ஐயை என்பதுபாட்டியைக் குறிக்கும் சொல். ஐயை என்பது நமது தாய்வழி தொன்மையான பெண் தெய்வத்தின் பெயர்.

அடிக்குறிப்பு
-------------

1. ↑  அரிபெய் சிலம்பின் ஆம்பலம் தொடலை அரம் போழ் அவ் வளைப் பொலிந்த முன்கை இழையணி பணைத்தோள் ஐயை தந்தை மழைவளம் தரூஉம் மாவண் தித்தன் – பரணர் பாடல் அகநானூறு 6
2. ↑  தோமறு கடிஞையும் சுவல்மேல் அறுவையும் காவுந்தி ஐயைக் கைப்பீலியும் கொண்டு மொழிப்பொருள் தெய்வம் வழித்துணை ஆகு(க) என – சிலப்பதிகாரம் 10 நாடுகாண் காதை காவுந்தி ஐயையைக் கைதொழுது ஏத்தி – 15 அடைக்கலக்காதை.
3. ↑  வாய்வாட் கொற்றவை, அமரி, குமரி, கவுரி, சமரி, சூலி, நீலி, மாயவற்கு இளங்கிளை, ஐயை, செய்யவள், - முதலானவை
4. ↑  என் ஐ முன் நில்லன்மின் தெவ்விர் பலர் என் ஐ முன் நின்று கல் நின்றவர் – திருக்குறள்.
**பாலிவினைல் புளோரைடு** (*Polyvinylfluoride*) என்பது (C2H3F)n என்ற பொது மூலக்கூற்று வாய்ப்பாட்டால் விவரிக்கப்படும் ஒரு பலபடி சேர்மமாகும். விமானங்களின் உட்புறப்பூச்சில் தீப்பற்றுவதை குறைக்க உதவும் மேற்பூச்சாகவும், ஒளிமின்னழுத்தத் தொகுதியின் பின்புறங்களிலும் இது பயன்படுத்தப்படுகிறது.  மேலும் மழை ஆடைகள் மற்றும் உலோகத் தகடுகள் தயாரிப்பிலும் இது பயன்படுகிறது. பாலி வினைல் புளோரைடானது வெப்ப நெகிழி வினைல் புளோரைடு அலகின் ஒரு புளோரோ பலபடியாகும். பாலி வினைல் குளோரைடை ஒத்த இதன் கட்டமைப்பில் வினைல் புளோரைடு அலகு மீண்டும் மீண்டும் இடம் பெறுகிறது.

நீராவிகளுக்கு குறைந்த ஊடுருவலைக் கொண்டுள்ள பாலிவினைல் புளோரைடு மிக மெதுவாக எரியும். மேலும் வானிலை மற்றும் கறைகளுக்கு சிறந்த எதிர்ப்பைக் கொண்டுள்ளது. வானிலை காரணிகளால் இது படிப்படியாகச் சிதைவடையாது. கறையும் படியாது. கீட்டோன்கள் மற்றும் எசுத்தர்கள் தவிர, பெரும்பாலான வேதிப்பொருள்களுக்கும் இச்சேர்மம் எதிர்ப்புத் திறன் மிக்கதாக உள்ளது. பல்வேறு இறுதிப் பயன்பாடுகளுக்கான பல்வேறு வண்ணங்கள் மற்றும் வாய்ப்பாடுகளில் மென் படலமாகவும், சிறப்பு பூச்சுகளுக்கான பிசினாகவும் பாலி வினைல்புளோரைடு கிடைக்கிறது. போதுமான வெப்ப நிலைத்தன்மையைக் கொண்டிருக்கவில்லை என்பதால் வழக்கமாக இது வணிக ரீதியாக மென்படல தயாரிப்பாகவே கிடைக்கிறது.

தொடர்புடைய சேர்மங்கள்
---------------------

* வினைல் புளோரைடு
* பாலிவைனைல் குளோரைடு
* பாலிவினைலிடின் புளோரைடு
* டெஃப்லான்

மேற்கோள்கள்
-----------

1. ↑  "poly(vinyl fluoride) (CHEBI:53244)". July 14, 2012 அன்று பார்க்கப்பட்டது.
2. ↑  "Tedlar PVF". 2014-02-24 அன்று மூலம் பரணிடப்பட்டது. 2017-07-14 அன்று பார்க்கப்பட்டது.

புற இணைப்புகள்
--------------

* பாலி வினைல் ப்ளூரைடு (PVF)